На основу члана 119, став 1. тачка 1. а у вези члана 108. став.1. Закона о основама система образовања и васпитања („Сл. гласник РС“ бр. 88/2017, 27/2018 - др. закони, 10/2019, 6/2020 и 129/2021) и чл. 121. Статута ОШ" Војвода Степа", Школски одбор дана 24.11.2022. године, донео jе:

Правилникомерама,начину и поступку заштите и безбедности ученика за време боравка у школи и свих активности које организује школа

**Основне школе ,,Војвода Степа“**

I **Основне** **одредбе**

Члан **1.**

Овим правилником регулишу се мере, начин и поступак заштите и безбедности ученика Основне школе ''Војвода Степа'' у Београду , (у даљем тексту Школа) , начин њиховог спровођења и одговорност запослених и ученика за неизвршавање одредаба овог правилника.

Заштита и безбедност ученика обезбеђује се у складу с ближим условима, облицима, мерама, начину, поступку и смерницама за заштиту и безбедност ученика, које прописује Mинистар просвете, науке и технолошког развоја.

Члан **2.**

Средства за спровођење мера из члана 1. овог правилника обезбеђују се у буџету јединице локалне самоуправе у складу са чланом 189. став 1. тачка 8. Закона о основама система образовања и васпитања.

Члан **3.**

Одредбе овог правилника дужни су да поштују сви запослени у Школи, ученици, родитељи, односно други законски заступник ученика и трећа лица када се налазе у школској згради, школском дворишту или на другом месту на којем се остварује образовно-васпитни рад или друга активност у организацији Школе.

**Члан 4.**

Неспровођење и непридржавање мера, начина и поступка заштите и безбедности од стране запослених, прописаних овим правилником, сматра се тежом повредом радних обавеза, за коју се води дисциплински поступак, у складу са Законом. Дисциплинска одговорност запослених не искључује кривичну и материјалну одговорност. Свесно непридржавање правила и мера безбедности од стране ученика, прописаних овим правилником, сматра се тежом повредом обавеза ученика, за коју се води васпитнодисциплински поступак, у складу са Законом.

**Члан 5.**

Заштита и безбедност ученика школе остваруjе се предузимањем следећих мера

 -сарадња са органима државне управе, локалне самоуправе и припадницима МУП-а,

-организовањем дежурстава наставника , помоћно –техничког особља и ангажовањем професионалног обезбеђења (у складу са могућностима);

-предузимањем мера за заштиту од пожара у згради школе и око зграде и осталих мера за заштиту од елементарних непогода ;

 -омогућавање родитељима да преко својих представника у Савету родитеља ,одлуче о избору осигуравајућег друштва ради осигурања ученика .

Члан **6.**

У остваривању, прописивању и извршавању мера заштите и безбедности ученика Школа сарађуjе са:

1) Органима локалне самоуправе;

2) Министарством саобраћаја;

3) Министарством просвете, науке и технолошког развоjа;

4) Министарством унутрашњих послова;

5) Центром за социjални рад општине Вождовац;

6) Домом здравља

**Члан 7.**

 Запослени, родитељи, односно други законски заступници ученика и ученици обавезни су да директору, секретару Школе, дежурном наставнику или другом овлашћеном лицу пријаве сваку појаву за коју посумњају да би могла да угрози безбедност ученика.

**Члан 8.**

На материју коју уређује овај правилник сходно се примењују одредбе других општих аката Школе - Правилника о безбедности и здрављу на раду, Правила о заштити од пожара, Правила понашања у школи и других аката, чија је примена од значаја за остваривање заштите и безбедности ученика.

II **Заштита** **и** **безбедност** **ученика**

Члан **9.**

Школа jе дужна да обезбеди физичку заштиту и безбедност ученика.

Спровођење ових мера Школа ће остварити у сарадњи са надлежним органима локалне самоуправе, МУП-а и другима надлежним органима.

Надлежни органи локалне самоуправе дужни су да обезбеде средства Школи за спровођење оних мера коjе су наложене решењима надлежних инспекциjа у прописаним роковима.

Члан **10.**

Физичка заштита и безбедност се остваруjе кроз:

-контролу безбедности самог обjекта Школе

-контролу дворишта

-контролу уласка и изласка у Школу

-контролу исправности електро, водоводних и других инсталациjа и уређаjа

-заштиту у случаjу пожара, поплаве и других елементарних непогода

-прву помоћ

-заштиту за време jавних окупљања

-заштиту за време рекреативне наставе, екскурзиjа, излета

-заштиту за време организовања активности ван школе

-заштиту ученика у саобраћаjу  и на путу од куће до школе

-спровођење мера безбедности приликом извођења грађевинских радова у Школи и око школе

-предузимање других мера у циљу остваривања физичке заштите и безбедности ученика.

1. **Контрола** **обjекта**

Члан **11.**

Домар Школе jе дужан да редовно прати и отклања недостатке на и у Школи.

Справе у фискултурноj сали мораjу се одржавати у исправном стању.

Пре почетка наставне године домар проверава стање висећих справа у фискултурноj сали. У случаjу да недостатке ниjе у стању сам да отклони, дужан jе да обавести директора или секретара Школе.

Члан **12.**

Спремачице су дужне да свакодневно прегледаjу учионице и остале просториjе на коjима су распоређене и да промене односно недостатке неодложно jаве домару да их отклони.

Домар jе дужан да свакодневно прегледа стање топловодних уређаjа и инсталациjе и да уочене недостатке уклони, а уколико ниjе у стању да их сам отклони, дужан jе да обавести директора или секретара Школе.

Када се у Школи не изводи настава и друге активности, сва улазна врата на школској згради су закључана.

2. **Контрола** **дворишта**

Члан **13.**

Помоћно-техничко особље jе дужно да редовно одржава двориште.  Школско дворише мора бити осветљено. Школско двориште је ограђено. Прилаз лицима са инвалидитетом,у инвалидским колицима омогућен је у сва три објекта Школе. На објектима школе је постављен видео-надзор.

Члан **14.**

Строго jе забрањено улазити превозним средствима на четири точка (кола, камион и сл.) у двориште школе, сем у изузетним случаjевима за потребе школе по одобрењу директора.

У школском дворишту забрањено jе возити мотоцикле као и бицикле и тротинете на електрични погон.

3. **Контрола** **уласка** **и** **изласка** **из** **Школе**

Члан **15.**

Организовање дежурства у Школи доприноси остваривању заштите и безбедности ученика од поступака других лица. Дежурство у школи изводе дежурни наставници и помоћно-техничко особље, у складу са процесом наставе.Непознато лице које улази у школу мора се легитимисати и запослени који га је први уочио има обавезу да га спроведе до лица које тражи.

Радним данима када се у школи одржава настава, дежурни наставници остваруjу контролу уласка у школу и воде књигу дежурства.Нерадним данима, за време распуста и државних празника , када се у Школи не одржава настава улазак у Школу jе забрањен, сем у изузетним случаjевима, по одобрењу директора Школе.

У случаjу било каквих проблема, обавештава се директор или секретар, а у њиховом одсуству психолог/педагог школе.

**Члан 16.**

Понашање ученика пре, за време и после одржавања наставе и других активности у Школи, улаз и излаз из Школе, односи са другим ученицима и запосленим и друга права, обавезе и одговорности ученика које се односе на њихово понашање, уређени су актом којим се прописују правила понашања у Школи.

Члан **17.**

Задатак спремачица jе да обављаjу послове у оквиру свог радног места тj. да бораве на распоређеним теренима и помажу у вршењу дежурства.

Спремачице су дужне да обавесте секретара уколико се у просториjама ван места предвиђеног за приjем странака (канцелариjа директора, канцелариjа секретара, рачуноводства, просториjа за психолошко-педагошку службу и сл.) налази лице коjе не ради у Школи.

Члан **18.**

Ученицима, родитељима, наставницима и свим другим лицима коjе долазе у Школу строго jе забрањено уносити оружjе, оруђе и друге предмете коjима се могу нанети озледе, угрозити живот ученика и запослених односно нанети штета школскоj и личноj имовини

Службена лица (запослени у MУП-у и др.) могу уносити оружjе у складу с правилима њихове службе.

4. **Контрола** **електро**, **водоводних** **и** **других** **уређаjа**

Члан **19.**

Домар jе дужан да свакога дана на почетку рада изврши преглед свих просториjа и увери се у исправност инсталациjа и постоjање услова за несметан рад.

Уколко домар примети неке неправилности дужан jе да их отклони, а ако ниjе у могућности да то сам уради, да одмах обавести директора или секретара.

Члан **20.**

У Школи треба да се обезбеди оптимална температура за боравак и рад ученика и запослених.

Домар jе дужан да проверава греjање у школи и у случаjу квара на тим инсталациjама да исте што хитниjе отклони, а ако није у могућности да одмах обавести директора или секретара Школе.

Члан **21.**

У Школи се мора обезбедити адекватно осветљење.  Школа има видео надзор.

Прозори се мораjу редовно (наjмање четири пута годишње) чистити, а домар jе дужан да редовно отклања неисправности на осветљењу (изворе светлости,прекидаче..).

5. **Заштита** **у** **случаjу** **пожара**, **поплаве** **или** **других** **елементарних** **непогода**

Члан **22.**

Ради остваривања заштите од пожара, запослени и ученици су дужни да спроводе мере прописане Законом о заштити од пожара, плановима заштите од пожара, одлукама надлежног органа јединице локалне самоуправе, Школског одбора и других органа и општим актом школе којим се уређују начин, поступак и мере у области противпожарне заштите.

Учитељи и разредне старешине ће наjмање на jедном часу одељенске заjеднице у току школске године упознати ученике о понашању у случаjу елементарних непогода.

Члан **23.**

Домар школе jе дужан да се стара о исправности и употребљивости ватрогасне технике коjом располаже школа, да се брине да се иста налази увек на одређеним местима, и да о томе води писмену евиденциjу.

**Члан 24.**

Ради остваривања заштите и безбедности од поплаве и изливања фекалија, домар свакодневно проверава исправност водоводних и канализационих инсталација и предузима потребне мере у случају уочених промена које могу угрозити безбедност ученика и запослених у школи. Сви запослени и ученици обавезни су да без одлагања обавесте домара, директора или секретара о уоченим променама на водоводним и канализационим инсталацијама, које могу угрозити безбедност ученика и запослених у школи.

**Члан 25**.

Ради остваривања заштите и безбедности од електричне струје, домар свакодневно проверава исправност електричних инсталација и предузима потребне мере у случају уочених промена које могу угрозити безбедност ученика и запослених у Школи. Сви запослени и ученици обавезни су да без одлагања обавесте домара, директора или секретара о уоченим променама на електричним инсталацијама, које могу угрозити безбедност.

**Члан 26.**

Ради остваривања заштите и безбедности од удара грома, школа редовно проверава исправност громобранских инсталација, у складу са прописима у тој материји. Сви запослени и ученици обавезни су да без одлагања обавесте домара, директора, помоћника директора или секретара о уоченим променама на громобранским инсталацијама, које могу довести у питање њихово функционисање.

**Члан 27.**

Уређаји, други предмети и материје који се користе у наставном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот и здравље ученика

 6. **Прва** **помоћ**

Члан **28.**

У случаjу повреде ученика или запослених, директор, секретар или дежурни наставник, и други запослени коjи се затекну у Школи обаввезни су да пруже прву помоћ повређеном, ако су у могућности и обавесте и затраже прву помоћ, односно медицинско збрињавање у медицинскоj установи коjа се налази у непосредноj близини Школе.

Члан **29.**

Школа jе дужна да обезбеди ормарића прве помоћи коjи ће стаjати у сва три објекта школе.

Помоћно-техничко особље је дужно да одржава ормариће у уредном стању и са потребним количинама санитетског материjала и средстава за пружање прве помоћи и да обавештаваjу секретара школе о утрошеном материjалу ради набавке .

Члан **30.**

Забрањено jе стављати у ормарић предмете коjи се не сматраjу санитетским материjалом. Ормарић за прву помоћ мора бити закључан.

Резервни кључ се мора налазити код секретара и у педагошко- психолошкоj служби.

7. **Заштита** **за** **време** **jавних** **окупљања**

Члан **31.**

Пре одржавања jавних окупљања у Школи, секретар Школе jе дужан да писмено обавести МУП о времену и траjању окупљања.

Члан **32.**

За време окупљања у просториjама Школе, Школа jе дужна да обезбеди присуство дежурног зависно од броjа присутних.

8. **Заштита** **са** **време** **екскурзиjа**, **излета**

Члан **33.**

 Екскурзија и настава у природи, као облици образовно-васпитног рада, изводе се у складу са школским програмом, који је донет на основу одговарајућег важећег наставног плана и програма, годишњим планом рада Школе и програмом за организовање екскурзије и наставе у природи, а након добијене сагласности од стране Савета родитеља Школе.

Приликом избора понуђача за извођење екскурзије и излета ,Школа ће посебну пажњу посветити његовој оспособљености за остваривање заштите и безбедности ученика за време активности која се организује.

Уговор који се закључује за извођење екскурзије и излета мора да садржи посебне ставке које се односе на предузимање мера заштите и безбедности ученика.

Оспособљеност понуђача за остваривање заштите и безбедности ученика односи се нарочито на:

-поседовање одговарајуће лиценце за рад;

-кадровску и техничку опремљеност за организовање путовања ученика;

-кадровску и техничку опремљеност за остваривање заштите и безбедности ученика у објекту у којем су смештени (физичко и техничко обезбеђење објекта ,обезбеђена медицинска помоћ и тд.)

-квалитет исхране ученика;

-квалиет и техничке карактеристике аутобуса.

Смештај ученика на екскурзији мора се обезбедити само у објектима који испуњавају услове за извођење ових облика образовно-васпитног рада.

Члан **34.**

За целокупну реализациjу рекреативне наставе, излета, есксурзиjа, одговоран jе наставник -вођа пута, а кога одреди директор.

На излете и екскурзиjе упућуjе се по 1 наставник на највише 30 ученика. Агенциjа са коjом Школа сарађуjе у обавези jе да обезбеди лекара коjи ће боравити са децом.

9. **Организоване** **активности** **ван** **школе**

Члан **35.**

Школа ће, по правилу, организовано да превози већи броj ученика ради обављања неких од ваншколских активности (одлазак у музеj, зоолошки врт и сл.).

У случаjу мањих група, Школа може да води ученике и без организованог превоза, али jе потребно да се претходно обезбеди сагласност родитеља.

10. **Заштита** **ученика** **у** **саобраћаjу**

Члан **36.**

Школа ће, у сарадњи са надлежном службом МУП-а и другим службама (Министарство просвете, Секретариjат за образовање и сл.) спровести едукациjу ученика о безбедности у саобраћаjу.

Поред активности усмерених на побољшање безбедности у саобраћају, у вези са заштитом и безбедношћу ученика на путу од куће до школе и обратно, директор и запослени: 1) опомињу ученика којег сретну на његовом путу од куће до школе или обратно, ако се небезбедно понаша; 2) о сваком небезбедном понашању ученика обавештавају његовог одељењског старешину, који о томе обавештава његовог родитеља и предузима друге мере;

Члан **37.**

Школа ће, у сарадњи са надлежним органом локалне самоуправе, предузети све мере ради обезбеђивања сигнализациjе на прометним раскрсницама, обезбеђивање школског полицаjца и других мера ради заштите ученика на путу од куће до школе.

**11.Спровођење мера безбедности приликом извођења грађевинских радова у школи и око школе**

**Члан 38.**

 Приликом извођења грађевинских радова на самом објекту Школе, школском дворишту или непосредној близини школе, јавља се повишени ризик од нарушавања физичке безбедности ученика.

**Члан 39.**

 У току извођења грађевинских радова, без обзира на инвеститора, сви запослени, а посебно директор Школе, обавезују се да редовно прате ниво безбедности које спроводи извођач.Извођач је дужан да спроведе све нивое безбедности ,а запослени укажу на кршење мера уколико их уоче.

12. **Предузимање** **других** **мера** **у** **циљу** **обезбеђивања** **физичке** **заштите** **и** **безбедности** **ученика**

Члан **40.**

Строго jе забрањено пушење у Школи и у дворишту Школе, уношење и конзумирање алкохола, опиjата и других средстава са психоактивним деjством као и долазак у Школу под дејством истих, уношење оружjа, оруђеаи других средства коjима се могу нанети озледе, угрозити живот ученика и запослених односно нанети штета школскоj и личноj имовини.

Непоштовање ових одредби повлачи повлачи дисциплинску одговорност како ученика тако и наставника.

Запосленима у школи забрањено jе да пуше у просториjама Школе сем за то одређеним местима, као и да уносе односно користе алкохол, опиjате, наркотичка средства и друга средстава са психоактивним деjством.

III **Здравствена** **заштита** **и** **безбедност** **ученика**

Члан **41.**

Здравствена заштита и безбедност се остваруjе кроз:

-одржавање хигиjене у Школи и школском дворишту

-хигиjену исхране

-редовне систематске и санитарне прегледе

-едукациjу ученика и наставника о очувању здравља, препознавању заразних болести и сл.

-друге активности у циљу обезбеђења здравља ученика.

1. **Одржавање** **хигиjене** **у** **школи**

Члан **42.**

У циљу обезбеђивања здравствене заштите и безбедности ученика, спремачице су дужне да свакодневно одржаваjу чистоћу и врше дезинфекциjу у одређеним просториjама (свакодневно да обришу подове, више пута у току дана очисте тоалете са средствима за дезинфекциjу, редовно обришу намештаj и опрему, књиге у библиотеци,) и дворишту (наjмање jеданпут дневно почисте двориште и улични део уколико то временске прилике то дозвољаваjу);

Два пута у школскоj години, а по потреби и чешће, детаљно чисте све просториjе (перу зидове, рибаjу подове, перу прозоре , врата и опрему )- генерално чишћење;

-Редовно носе одговараjућу одећу и обућу,

-Чисте снег на прилазима Школе,

-Врши друге послове у складу са систематизациjом послова и по налогу директора и секретара школе.

Школа организује периодично дезинфекцију , дезинсекцију и дератизацију просторија.

Члан **43.**

У циљу обезбеђивања здравствене заштите домар школе jе дужан:

-редовно да коси траву и одржава живу ограду у школском дворишту и испред школе (наjмање 3 - 4 пута годишње)

-редовно одржава санитарни чвор у исправном стању (исправност славина, казанчића, боjлера, санитариjа и сл.)

-редовно одржава обjекат, иснталациjе и инвентар школе у исправном стању.

-редовно учествуjе у чишчењу снега и леда са степеништа школе и других прилаза школи,

-редовно носи одговараjућу одећу и обућу за рад

-врши друге послове у складу са систематизациjом послова и по налогу директора и секретара школе.

2. **Хигиjена** **исхране**

Члан **44.**

У циљу обезбеђивања здравствене заштите сервирка jе дужна да:

-наjмање два пута годишње обави санитарни преглед

-рукуjе и складишти намирнице у складу са хигиjенским прописима

-редовно носи чисту униформу

-редовно одржава чистоћу у кухињи и трпезариjи,

-редовно дезинфикуjе радне површине и посуђе

-храну не додируjе директно рукама

-врши друге послове у складу са систематизациjом послова и по налогу директора и секретара школе.

3. **Систематски** **прегледи**

Члан **45.**

У ченици обављаjу систематске прегледе у сарадњи са надлежном службом Дома здравља.

4. **Едукациjа** **ученика** **и** **наставника**

Члан **46.**

Школа ће кроз часове одељенске заjеднице спроводити едукациjу ученика о заштити здравља, препознавању заразних болести, вашљивости и сл.

По потреби Школа може организовати и семинаре на ту тему за све запослене у Школи.

Члан 47**.**

У случаjу да jе ученик оболео од неке заразне болести или постоjи сумња у то, наставник ће ученика одстранити са часова и позвати родитеља и здравственог радника односно здравствену службу ради отклањања наведеног проблема.

Члан 48**.**

Систематску стоматолошку заштиту ученика спроводи надлежна служба дечjе зубне амбуланте.

IV **Ментална заштита и безбедност ученика**

Члан 49**.**

Ментална заштита и безбедност ученика се остваруjе кроз:

-уважавање личности детета,

-развиjање хуманих односа у Школи

-успостављање оптималних односа између наставника и родитеља

-поштовање Правила понашања ученика, запослених и родитеља ученика у Основноj школи „Војвода Степа“.

-свим другим активности у циљу очувања менталног здравља деце.

1. Уважавање личности детета

Члан 50**.**

У Школи су забрањене активности коjима се угрожаваjу или омаловажаваjу ученици по основу расне, националне, jезичке, верске или полне припадности, као и подстицање тих активности. У Школи jе забрањено физичко кажњавање и вређање личности детета.

2. Развиjање хуманих односа у Школи

Члан 51**.**

Односи међу ученицима треба да буду засновани на међусобноj сарадњи и помоћи, другарству, приjатељству, уважавању и поштовању личности и пристоjном опхођењу.

Међусобне неспоразуме и сукобе ученици решаваjу у оквиру одељенске заjеднице, уз посредовање одељенског старешине, психолога /педагога односно дежурног наставника.

Међусобне неспоразуме и сукобе ученика и наставника решава директор Школе у сарадњи са школским психологом.

Члан 52**.**

Ученик коjи непримерено, грубо, агресивно и на други неприхватљив начин се понаша према другим ученицима, запосленима или трећим лицима подлеже дисциплинскоj одговорности.

Члан 53**.**

У оквиру одељенске заjеднице ученици ће се редовно едукувати о хуманим међуљудским односима, умећу комуникациjе, толеранициjи, сектама и другим облицима манипулациjе и сл.

3. Развиjање оптималних односа између наставника и родитеља

Члан 54**.**

Ради решавања кључних образовно-васпитних питања (успех у Школи, психофозички развоj, проблеми у Школи, екцесна понашања, организациjа ваннаставних активности и сл.) повремено ће се организовати едукациjа родитеља путем семинара, радионичарским радом, дружењем, одржавањем културних манифестациjа и др.

V Oсигурање ученика

Члан 55.

Школа jе у обавези да благовремено, а наjкасниjе на почетку сваке школске године упозна родитеље са могућношћу осигурања ученика од последица несрећног случаjа (незгоде) коjе се могу евентуално десити, понудама осигураваjућих друштава, као и понуђеним условима за осигурање.

Члан 56.

Одлуку о избору осигураваjућег друштва доноси Савет родитеља школе, након чега родитељи врше уплату премиjе осигурања на рачун Школе, а иста врши пренос на рачун изабраног осигураваjућег друштва.

Осигурањем су ученици покривени од последица несрећног случаjа 24 часова дневно од 1.септембра текуће до 31.августа наредне године.

**VI Одговорност**

**Члан 57.**

На почетку школске године одељенске старешине и директор Школе дужни су да ученике упознају са мерама заштите и безбедности којис су прописани овим Правилником давањем усмених информација, писменим обавештењем, на огласној табли или интернет страници школе.

Уколико школа изда простор закупци и запослени су дужни да се придржавају Правилника.

**Члан 58.**

Ученици су дужни да се придржавају мера заштите и безбедности прописаних овим Правилником. Непоштовање мера заштите и безбедности повлачи за собом дисциплинску одговорност и изрицање васпитно дисциплинских мера.

**Члан 59.**

У вези са мерама и поступком заштите и безбедности ученика, запослени има дужност:

 - да послове извршава савесно и пажљиво ради заштите живота и здравља ученика

- да се придржава упутстава за рад када користи одређена оруђа и наставна средства

- да уочене кварове, недостатке или друге појаве које угорижавају или могу угрозити безбедност и живот ученика одмах пријаве директору Школе, секретару или домару Школе

 - да се стара о исправности средстава која су му поверена у раду, да врши проверу истих пре почетка и у току рада

 - да се обучи из области противпожарне заштите

- да уколико болује од болести која може угорзити здравље ученика, изврши пријаву исте директору или секретару школе.

**Члан 60.**

У вези са мерама и поступком заштите и безбедности ученика, домар има дужност:

 - да се стара о исправности објекта, оруђа за рад, инсталација, наставних средстава

 - врши поправке оруђа за рад, апарата, наставних средстава и инсталација у границама својих могућности и знања, а за оправке које није у могућности да изврши, пронађе стручно лице које ће исте извршити

- обавештава директора Школе о свим опасностима које прете по живот и здравље ученика

**Члан 61.**

У вези са мерама и поступком заштите и безбедности ученика, директор Школе има дужност:

 - да организује и врши контролу над применом овог Правилника

 - да се стара о спровођењу заштите у складу са законским прописима

- да се стара о обезбеђивању средстава за спровођење мера заштите и безбедности ученика

- да се стара о безусловном спровођењу одлука и упутстава надлежних органа које се односе на безбедност ученика

 - да организује дежурство наставника

- да се стара да се сви недостаци и неправилности у вези са мерама заштите ученика у што краћем року отклоне

- да изриче дисциплинску меру за повреду радне обавезе у смислу овог Правилника

 - остварује сарадњу са Саветом родитеља у вези са спровођењем мера заштите ученика.

VII **Завршне одредбе**

Члан 62**.**

Правилник се усваjа након прибављене сагласности Савета родитеља и мишљeња Ученичког праламента, а ступа на снагу осмог дана од дана обjављивања на огласној табли Школе.

Члан 63.

Даном ступања на снагу овог Правилника, престаjе да важи Правилник о заштити и безбедности ученика основне школе ,,Војвода Степа“ бр.807 од 15.12.2014.

Овај правилник објављен је на огласној табли Школе дана 25.11.2022. године.

ПРЕДСЕДНИК ШКОЛСКОГ ОДБОРА

  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Весна Пено